Az EGT-Vegyesbizottság 34/1999 határozata

(1999. március 26.)

az EGT-megállapodás VI. mellékletének (szociális biztonság) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyvvel módosított, és különösen annak 98. cikkére,

mivel:

(1) A megállapodás VI. mellékletét az 1998. július 4-i 68/98 EGT-vegyesbizottsági határozat [1] módosította.

(2) Az E 106 és E 109 mintanyomtatvány módosításáról szóló, 1997. október 2-i 166. határozatot [2], az E 121 és E 127 mintanyomtatvány módosításáról és az E 122 mintanyomtatvány megszüntetéséről szóló, 1998. június 11-i 168. határozatot [3], valamint a migráns munkavállalók szociális biztonságával foglalkozó igazgatási bizottság adatfeldolgozási technikai bizottságának működési rendjéről és összetételéről szóló 1998. június 11-i 169. határozatot [4], be kell építeni a megállapodásba.

(3) Az EFTA-államoknak a migráns munkavállalók szociális biztonságával foglalkozó igazgatási bizottságban való részvételének a megállapodás VI. mellékletében megállapított szabályait módosítani kell annak érdekében, hogy az kifejezze az EFTA-államoknak az igazgatási bizottság mellett működő technikai bizottságban való részvételét,

A KÖVETKEZŐKÉPPEN HATÁROZOTT:

1. cikk

A megállapodás VI. mellékletének 3.39. pontja (153. határozat) a következő szöveggel egészül ki:

", az alábbi módosításokkal:

- 398 D 0441: Az 1997. október 2-i 166. határozat (E 106, E 109) (HL L 195., 1998.7.11., 25. o.),

- 398 D 0443: Az 1998. június 11-i 168. határozat (E 121, E 122, E 127) (HL L 195., 1998.7.11., 37. o.)."

2. cikk

A megállapodás VI. melléklete a következőképpen módosul:

1. A melléklet a 3.49. pontot (165. határozat) követően a következő ponttal egészül ki:

"3.50 398 D 0444: Az 1998. június 11-i 169. határozat a migráns munkavállalók szociális biztonságával foglalkozó igazgatási bizottság adatfeldolgozási technikai bizottságának működési rendjéről és összetételéről (HL L 195., 1998.7.11., 46. o.)."

2. Az 5.7. pontot (A Francia Köztársaság nyilatkozata) követő címsor, beleértve a rendelkezéseket is, helyébe a következő szöveg lép:

"AZ EFTA-ÁLLAMOKNAK A MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁGBAN, VALAMINT AZ E BIZOTTSÁGHOZ RENDELT KÖNYVVIZSGÁLÓ BIZOTTSÁGBAN ÉS TECHNIKAI BIZOTTSÁGBAN VALÓ RÉSZVÉTELÉNEK SZABÁLYAI A MEGÁLLAPODÁS 101. CIKKÉNEK (1) BEKEZDÉSÉVEL ÖSSZHANGBAN

Izland, Liechtenstein és Norvégia egy-egy képviselőt küldhet, aki tanácsadói (megfigyelői) minőségben vehet részt az Európai Közösségek Bizottságánál létrehozott, a migráns munkavállalók szociális biztonságával foglalkozó igazgatási bizottság ülésein, valamint az említett igazgatási bizottsághoz rendelt könyvvizsgálói bizottságnak, illetve technikai bizottságnak az ülésein."

3. cikk

A 164. határozat, a 168. határozat és a 169. határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1999. március 27-jén lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. március 26-én.

az EGT-Vegyesbizottság részéről

az elnök

F. Barbaso

[1] HL L 123., 1999.5.13., 44. o.

[2] HL L 195., 1998.7.11., 25. o.

[3] HL L 195. 1998.7.11., 37. o.

[4] HL L 195., 1998.7.11., 46. o.

--------------------------------------------------